[pic] | EURÓPAI BIZOTTSÁG |

Brüsszel, 2010.12.13.

COM(2010) 788 végleges

2009/0060/A (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a Tanácsnak

a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról szóló európai parlamenti és tanácsi rendelet elfogadására vonatkozó álláspontjáról („adók módosítása” eredeti bizottsági javaslat, COM(2009)194)

2009/0060/A (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a Tanácsnak

a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról szóló európai parlamenti és tanácsi rendelet elfogadására vonatkozó álláspontjáról („adók módosítása” eredeti bizottsági javaslat, COM(2009)194)

1. ELőZMÉNYEK

A javaslat Európai Parlamenthez, illetve Tanácshoz történő továbbításának időpontja (COM(2009)194 végleges – 2009/0060A COD dokumentum): | továbbítás: 2009. április 21. helyesbítés: 2009. november 30.) módosítás: 2009. december 1. (a Lisszaboni Szerződés hatálybalépése) |

Az Európai Parlament álláspontjának időpontja (első olvasat): | 2010. október 21. |

A módosított javaslat továbbításának időpontja: | […]. |

A Tanács álláspontja elfogadásának időpontja: | 2010. december 10. |

2. A BIZOTTSÁG JAVASLATÁNAK CÉLJA

Az EU külső együttműködésre vonatkozó különböző pénzügyi eszközei között kisebb következetlenség mutatkozik a harmadik országok által kivetett adókkal, vámokkal, illetékekkel és az uniós finanszírozás egyéb adóterheivel kapcsolatos költségek támogathatóságának tilalmára vonatkozó elv alóli kivétel tekintetében.

A fejlesztési együttműködési eszköz nem enged eltérést az említett költségek finanszírozása támogatásának tilalma alól. A többi eszköz úgy rendelkezik, hogy az uniós támogatás „elvben” nem használható fel a szóban forgó költségek finanszírozására. A többi eszköz tehát eseti alapon rugalmasságot biztosít, és az engedélyezésre jogosult illetékes tisztviselő indokolt esetben úgy dönthet, hogy a hatékony és eredményes pénzgazdálkodás, valamint a programok és a projektek megfelelő végrehajtása érdekében elfogadja a támogathatóságot.

A javaslat ezért egyszerűen az „elvben” szóval egészíti ki a szöveget.

3. MEGJEGYZÉSEK A TANÁCS ÁLLÁSPONTJÁHOZ

3.1. Általános megjegyzések a Tanács álláspontjához

A Bizottság elfogadhatónak tartja a Tanács álláspontját, amely – az alábbiakban említett speciális kérdések kivételével – összhangban áll a Bizottság eredeti javaslatával és az Európai Parlament első olvasatával.

3.2. A Tanács álláspontjának főbb jellemzői

A Tanács álláspontja az alábbi kulcsfontosságú elemeket tartalmazza:

- •Adók és vámok: az adók, vámok vagy más díjak támogathatóságának tilalma kiegészül az „ elvben ” szóval, ami a kivételek lehetőségét jelzi. A kivételeket az engedélyezésre jogosult tisztviselők számára adott utasítások belsőleg szabályozzák.

- • Két különálló jogi aktusra történő felbontás: az egyik a fejlesztési együttműködési eszközre, a másik a demokrácia és az emberi jogok európai eszközére vonatkozóan. A Bizottság eredetileg azt javasolta, hogy a két eszközben egyetlen jogi aktus végezze el ugyanazt a módosítást. A fejlesztési együttműködési eszköz megfelelő módosítása (az „elvben” szó beillesztése) jelenleg a (fejlesztési együttműködési eszközt a banánágazatban elfogadott kísérőintézkedések beillesztése érdekében módosító) COM (2010) 102 végleges – 2010/0059 COD dokumentumra vonatkozó tanácsi álláspontban szerepel.

3.3. Speciális kérdések (a Tanács számára nem elfogadható parlamenti módosítások):

Felhatalmazáson alapuló jogi aktusok (az EUMSz. 290. cikke): A Parlament az első olvasat során előterjesztett módosításaival ezt az eljárást kívánja alkalmazni a többéves stratégiai dokumentumok Bizottság általi elfogadására. A hosszan tartó és intenzív tárgyalások (nevezetesen a február 2-án, március 23-án és október 20-án tartott háromoldalú egyeztetés) ellenére ebben a kérdésben nem sikerült megegyezésre jutni. E módosításokat a Tanács nem fogadta el az első olvasat során kialakított álláspontjaiban. A Bizottság kész további erőfeszítéseket tenni az intézmények álláspontjának összeegyeztetése, valamint a parlamenti módosítások mögött meghúzódó lényegi aggályok lehetséges megoldásainak megtalálása érdekében, különösen annak biztosítását illetően, hogy a Parlament megfelelő felügyeletet gyakorolhasson a külső együttműködési stratégiák kialakítása és a külső pénzügyi eszközök megfelelő végrehajtása fölött.

Nemzeti parlamentek: A Parlament a nemzeti parlamentekre vonatkozó hivatkozásokat bevezető módosításokat is elfogadott, amelyeket a Tanács nem fogadott el. A Bizottság úgy véli, hogy a parlamenti módosítások mögött meghúzódó fő aggályt – nevezetesen annak biztosítását, hogy a nemzeti parlamentek részt vehessenek az eszköz végrehajtásának nyomon követésében és értékelésében – a nemzeti parlamenteket érintő meglévő rendelkezések, így az Európai Unió működéséről szóló szerződéshez (EUMSz.) csatolt jegyzőkönyvek szabályozzák.

4. KÖVETKEZTETÉS

A Bizottság elfogadhatónak tartja a Tanács első olvasatban elfogadott álláspontját.